آ سالئم پوٙرأحمأد د سال 1343 د شأرئستان دیلوروٙ ئوٙما ڤئ دی. گات ئبتدایی و رائنمایی نە د ئوٙچئ گوڤارد. ڤا روخ ڤأنی جأن مینجا ڤولاتیا ئیران و عأراق ڤئ رأت ڤئ شأر آبدانان . ڤئ د رئشنە ئوموٙری کومولە یأکی دیپلوم گئرئت و د سال ( 1363) دسی دأرس حأنئن د رئشنە ڤیرگار رأت ڤئ دوٙنئسمأنی جا ئصفأهان. و نئها گئرئتئن گیرینج کارئشئناسی د ئی رئشنە ئستئخدام آموٙرئشت پأرڤأرئش بی، ڤئ د سال 1375 د رئشنە ڤیرگار گیرینج نئها کارشئناسی گئرئت. و ئیسئ ڤا داسوٙن آموختاریار دوٙنئسمأنی جا و دأبیر دأبیرئستان آموختار کاری میکە.